**Līgums Nr. \_\_\_\_\_\_\_**

**par bērna izglītošanu un aprūpi pirmsskolas izglītības iestādē**

Krāslavā

\_\_\_.\_\_\_.\_\_\_\_\_.

|  |  |
| --- | --- |
| **Krāslavas novada Izglītības pārvalde/****Krāslavas novada pirmsskolas izglītības iestāde „Pīlādzītis”** | , turpmāk tekstā saukta |
| (izglītības iestādes nosaukums) |  |
| Iestāde, tās vadītājas  | **Svetlanas Rukmanes** | personā, kas |
|  | (vārds, uzvārds ģenitīvā) |  |
| darbojas uz nolikuma pamata, un |  |
|  | (bērna vārds, uzvārds ģenitīvā, personas kods) |
| likumiskais pārstāvis |  | , |
|  | (likumiskā pārstāvja vārds, uzvārds) |  |
| turpmāk tekstā saukts Vecāks, kopā šajā līgumā – Puses, |

1. **Līguma priekšmets**

 Iestāde apņemas sniegt, bet Vecāks apņemas pieņemt pakalpojumu par bērna izglītošanu un aprūpi Iestādē pirmsskolas izglītības programmas apguves laikā darba dienās no plkst.7.30 līdz plkst.18.00 saskaņā ar dotā līguma nosacījumiem.

1. **Pušu saistības**
	1. **Iestāde apņemas:**
		1. no 1.septembra līdz 31.maijam nodrošināt mācību procesu valsts pirmsskolas izglītības vadlīnijās noteiktā pirmsskolas izglītības obligātā satura īstenošanai un plānoto sasniedzamo rezultātu apguvei;
		2. no 1.jūnija līdz 31.augustam nodrošināt mācību procesu vispusīgas attīstības un iepriekšējā laika posmā iegūto zināšanu, izpratnes un pamatprasmju mācību jomās, caurviju prasmju, tikumu un ieradumu, kas balstīti vērtībās, nostiprināšanai;
		3. nodrošināt fiziski un emocionāli drošu, bērna attīstību veicinošu rotaļu materiāltehnisko bāzi, piešķirtā finansējuma ietvaros nodrošināt nepieciešamās mācību grāmatas, mācību līdzekļus, bērna vajadzībām atbilstošu atbalstu, ēšanas, nodarbību, pastaigas un gulēšanas laiku, veikt individuālo darbu ar bērnu;
		4. nodrošināt bērna sagatavošanu skolai, aptverot individualitātes veidošanos, garīgo, fizisko un sociālo attīstību, iniciatīvas, zinātkāres, patstāvības un radošās darbības attīstību, veselības nostiprināšanu, psiholoģisko sagatavošanu skolai, kā arī valsts valodas lietošanas pamatiemaņu apguvi;
		5. individuāli informēt Vecāku par bērna sasniegumiem un izglītības programmas apguves gaitu attiecībā pret obligātā satura apguves plānotajiem rezultātiem;
		6. sniegt bērnam pirmo medicīnisko palīdzību, nepieciešamības gadījumā, ziņojot bērna Vecākam un neatliekamās medicīniskās palīdzības dienestam;
		7. neatdot bērnu personām, par kurām Vecāks nav informējis, kā arī neatdot personai, kura pēc bērna ieradusies alkohola, narkotisko vai psihotropo vielu reibuma stāvoklī; šādos gadījumos bērns tiek nodots citai pilnvarotai personai, par kuru Iestāde ir rakstiski informēta, vai pašvaldības policijai, vai bāriņtiesas pārstāvim;
		8. ziņot bāriņtiesai gadījumos, ja Vecāks vai persona, kas ieradusies pēc bērna, atrodas alkohola, narkotisko vai psihotropo vielu reibuma stāvoklī un, pēc nepieciešamības, izsaukt pašvaldības policiju;
		9. ziņot tiesībsargājošām iestādēm gadījumos, kad ir aizdomas par pret bērnu pielietotu vardarbību un bērna tiesību neievērošanu;
		10. Iestādes informācijas stendā izvietot ēdienkarti konkrētajai dienai, grupas informācijas stendā izvietot ēdienkarti 10 dienām;
		11. veikt bērna ēdināšanu atbilstoši Iestādes dienas režīmam divas vai trīs reizes dienā (brokastis, pusdienas, launags; atkarībā no noformētā apmeklējuma -7 stundu vai 10,5 stundu), ievērojot dienā ieteicamās enerģijas un uzturvielu devas, kas noteiktas normatīvajos aktos;
		12. sniedzot ēdināšanas pakalpojumu, Iestāde nodrošina sanitāro normu ievērošanu, izmantojamo pārtikas produktu un pagatavotā ēdiena kvalitāti un to realizācijas termiņus;
		13. ik dienas veikt bērna Iestādes apmeklējuma uzskaiti, reģistrēt neattaisnotus kavējumus VIIS, ja obligātā izglītības vecuma izglītojamais vairāk nekā trīs mācību dienas nav apguvis pirmsskolas izglītības programmu;
		14. elektroniski sūtīt Vecākam līdz kārtējā mēneša 10.datumam sagatavoto rēķinu par bērna ēdināšanas pakalpojuma sniegšanu; Vecākam, kuram nav e-pasta, izsniegt līdz kārtējā mēneša 10.datumam sagatavoto rēķinu par bērna ēdināšanas pakalpojuma sniegšanu.
	2. **Vecāks apņemas:**
		1. Ievērot iestādes iekšējās kārtības noteikumus;
		2. sadarboties ar Iestādi bērna personības attīstībā un izglītošanā, turpināt Iestādē uzsākto bērna attīstības sekmēšanas darbu;
		3. sadarboties ar Iestādi bērna aprūpes jautājumu risināšanā;
		4. ņemt vērā Iestādes vadības, pedagogu rekomendācijas, kas pamatotas ar atbilstošu speciālistu ieteikumiem, un, nepieciešamības gadījumā, konsultēties pie Iestādes ieteiktajiem speciālistiem bērna veselības un attīstības nodrošināšanai;
		5. atvest bērnu uz Iestādi līdz plkst.8.30 un izņemt bērnu no Iestādes līdz plkst.18.00; /vai līdz plkst.15.15, ja noformēts 7 stundu apmeklējums;
		6. nepieļaut vērtīgu priekšmetu un lietu, kas neattiecas uz mācību procesu, nešanu uz Iestādi;
		7. atvedot bērnu uz Iestādi, ievest bērnu grupas telpā vai laukumā, paziņojot grupas darbiniekam par bērna ierašanos, kā arī, atnākot bērnam pakaļ, atvadīties no grupas darbinieka, neatstāt bērnu iestādes teritorijā vai telpās bez uzraudzības;
		8. atvest bērnu uz Iestādi veselu, tīru, nodrošināt viņam gadalaikam atbilstošu apģērbu, maiņas apģērbu un sporta tērpu nodarbībām iekštelpās un ārā, maiņas apavus un higiēnas piederumus (ķemmi, kabatas lakatu, zobu birsti); nodrošināt bērnu ar visiem nepieciešamajiem individuālajiem mācību līdzekļiem;
		9. paziņot Iestādei par bērna slimību vai citiem Iestādes neapmeklēšanas attaisnojošiem iemesliem līdz attiecīgās dienas plkst. 8.30;
		10. iesniegt Iestādei izziņu par bērna veselības stāvokli, ja bērns slimības dēļ nav apmeklējis Iestādi ilgāk par 3 (trim) kalendārām dienām;
		11. maksājumu par bērna ēdināšanu veikt iestādes kasē vai ar bezskaidras naudas pārskaitījumu bankā uz rēķinā norādīto kontu līdz attiecīgā mēneša 20. datumam;
		12. ja attaisnojošu iemeslu dēļ Vecāks nevar veikt maksājumu līdz 20. datumam, apmaksas laiku rakstiski saskaņo ar iestādes vadītāju;
		13. vecāku maksa tiek noteikta saskaņā ar Krāslavas novada pašvaldības lēmumu (pielikums e-klasē)
		14. neuzticēt bērnu no Iestādes izņemt personām, kas jaunākas par 13 gadiem;
		15. rakstiski informēt Iestādi par personām, kuras ir tiesīgas bērnu no Iestādes izņemt;
		16. neierasties Iestādē alkohola un citu apreibinošu vielu ietekmē, kā arī neienest un nelietot Iestādē un tās teritorijā alkoholiskos dzērienus, narkotiskās vielas, tabakas izstrādājumus, pārtikas produktus un medikamentus, nepieļaut mājdzīvnieku atrašanos Iestādes teritorijā;
		17. nelietot Iestādē un tās teritorijā necenzētus vārdus un nepielietot vardarbību;
		18. saudzīgi izturēties pret Iestādes mantu un atlīdzināt Iestādei zaudējumus, kas radušies savas neatļautas rīcības rezultātā;
		19. sniegt precīzu informāciju par bērna veselības stāvokli, speciālajām vajadzībām, savu dzīvesvietu un saziņas līdzekļiem, to izmaiņu gadījumā ziņot bērna grupas skolotājām;
		20. regulāri iepazīties ar informāciju, kas izvietota grupas vecāku informācijas stendā un vietnē www.e-klase.lv;
		21. piedalīties grupas vecāku sapulcēs un Iestādes organizētajos pasākumos;
		22. laikposmā no 1. jūnija līdz 31. augustam izmantot bezmaksas atvaļinājumu vismaz 1 kalendārā mēneša garumā; gadījumus, ja vecāki nevar nodrošināt vismaz vienu mēnesi bērna atvaļinājumu vasaras periodā, ne vēlāk kā līdz 01.maijam personīgi saskaņo ar iestādes vadītāju.
2. **Līguma darbības termiņš, tā grozīšanas kārtība**
	1. Šis līgums stājas spēkā ar tā parakstīšanas dienu un darbojas līdz brīdim, kad bērns tiek atskaitīts no Iestādes, vai līdz pušu saistību izpildei.
	2. Jebkuri līguma grozījumi un papildinājumi tiek noformēti ar rakstisku vienošanos, kas kļūst par šī līguma neatņemamu sastāvdaļu.
3. **Pušu atbildība**
	1. Puses neatbild par līgumsaistību neizpildi nepārvaramas varas apstākļos, kuri padara neiespējamu šī līguma izpildi vai Pušu darbību. Nepārvarama vara šī līguma izpratnē ir dabas katastrofas, jebkura rakstura militāras operācijas, epidēmijas un citi ārkārtēja rakstura faktori, kurus Puses nevarēja paredzēt līguma izpildes laikā.
	2. Nepārvaramas varas apstākļu iestāšanās gadījumā Puse, kuras pienācīga saistību izpilde kļūst neiespējama, nekavējoties rakstveidā par to paziņo otrai Pusei.
	3. Visus strīdus un domstarpības par šī līguma Pušu līgumsaistību izpildi Puses risina sarunu ceļā. Gadījumā, ja Puses nevienojas sarunu ceļā, strīdi un domstarpības izšķirami tiesā saskaņā ar Latvijas Republikā spēkā esošajiem normatīvajiem aktiem.
	4. Puses ir savstarpēji atbildīgas par precīzu un savlaicīgu līguma noteikumu izpildi.
	5. Puse, kas nav izpildījusi savas līgumā noteiktās saistības, atlīdzina otrai Pusei zaudējumus, kas radušies saistību neizpildes rezultātā, izņemot gadījumus, ja Vecāks nav ievērojis šī līguma 2.2.6. punktu;

5. Ja Vecāks līgumā noteiktajā kārtībā un termiņā nav samaksājis maksu par ēdināšanas pakalpojumiem, Iestāde un Vecāks noslēdz savstarpējo vienošanos par parāda atmaksu.

**5. Citi noteikumi**

5.1. Šis līgums ir saistošs Pusēm, to pilnvarotajām personām, kā arī tiesību un saistību pārņēmējiem.

5.2. Puses apņemas nekavējoties paziņot viena otrai par savas atrašanās vietas vai citas būtiskas informācijas izmaiņām par bērnu vai viņa likumiskiem pārstāvjiem (vārda/uzvārda maiņa, adrese, e-pasta adrese, telefonu numuru, bērna interešu pilnvarojuma vai aizgādības tiesību izmaiņas u.c.), kas var ietekmēt līguma pienācīgu izpildi un uzņemas pilnu atbildību par šī pienākuma savlaicīgu nepildīšanu.

5.3. Līgums sastādīts latviešu valodā uz 2 lapām un parakstīts 2 (divos) identiskos eksemplāros ar vienādu juridisko spēku, pa vienam eksemplāram katrai pusei.

**6. Pušu rekvizīti un paraksti**

|  |  |  |
| --- | --- | --- |
| Krāslavas novada pirmsskolas izglītības iestāde “Pīlādzītis” |  |  |
| (iestādes nosaukums) |  | (vecāka vārds, uzvārds) |
| Skolas iela 7, Krāslava, LV-5601 |  |  |
| (iestādes juridiskā adrese) |  | (vecāka deklarētā adrese) |
| 65622249 |  |  |
| (tālruņa un/vai faksa numurs) |  | (tālrunis) |
| 90011337202 |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | - |  |  |  |  |  |

 |
| SEB BANKA AS |  | (personas kods) |
| (banka)LV12UNLA0055000238018 |  | (banka) |
| (konta numurs)piladzitis@kraslava.lv |  | (konta numurs) |
| (e-pasts) |  | (e-pasts) |
|  |  |  |  |  |  |  |
| (paraksts) |  | (paraksta atšifrējums) |  | (paraksts) |  | (paraksta atšifrējums) |